पाएं अपने शहर की ताज़ा ख़बरें और फ्री ई-पेपरडाउनलोड करें
जिला प्रशासन की स्वीकृति के बाद ही विशेष प्रयोजन के लिए ई-पास निर्गत किया जाएगा। इसके लिए गृह विभाग की विशेष शाखा की ओर से भी निर्देश जारी किए गए हैं। बता दें कि कोरोना की वजह से पांच मई से सार्वजनिक परिवहन स्वास्थ्य सेवा से जुड़े अनुमन्य कार्यों से संबंधित कार्यालयों के सरकारी वाहन एवं उनके कर्मियों के निजी वाहन ई-पास निजी वाहन तथा सभी प्रकार के मालवाहक वाहन को छोड़कर सभी प्रकार के वाहनों का परिचालन बंद रखने का आदेश जारी किया गया है। अतः किसी विशेष कार्य हेतु निजी वाहन के परिचालन हेतु जिला प्रशासन द्वारा ई-पास निर्गत करने की ऑनलाइन व्यवस्था की गई है। जिसकी सेवा सर्विस ऑनलाइन बिहार जीओवी डॉट (bihargob.in) इन पर प्राप्त की जा सकती है। उपरोक्त लिंक पर क्लिक करने से आवेदन पत्र देखा जा सकता है। जिसमें आवेदक द्वारा सभी अनिवार्य सूचनाएं भरा जाना आवश्यक है। आवेदक आवेदन पत्र का पूर्वावलोकन देखने के पश्चात आवश्यक अटैचमेंट करेंगे। सबमिट बटन पर क्लिक करने के बाद आवेदन कर सकते हैं। जिला प्रशासन के द्वारा आवेदन स्वीकृत किए जाने के पश्चात ई-पास निर्गत किया जाएगा। जिसकी सूचना आवेदक के रजिस्टर्ड ई-मेल मोबाइल पर लिंक के माध्यम से प्राप्त होगी।
परिवहन सेवाओं पर पाबंदी, फिर भी हो रहा परिचालन
वैश्विक महामारी कोरोना की वजह से परिवहन सेवाओं पर भी पाबंदी लगाई गई है। इसके बावजूद परिवहन सेवा का परिचालन किया जा रहा है। जिसमें कोरोना को लेकर जारी की गई गाइडलाइन का पालन भी नहीं हो रहा है। विशेष प्रयोजन हेतु राज्य से बाहर जाने वाले लोगों को भी ई-पास निर्गत किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn